У Рамязоўскім СДК ёсць і бібліятэка, якую з вялікім задавальненнем наведвае мясцовае насельніцтва – ад самых маленькіх чытачоў да людзей паважанага ўзросту. Насупраць чытальнай залы размешчаны этнаграфічны куток – вясковая хата, якая з’явілася два гады таму назад. Тут можна не толькі пазнаёміцца з укладам жыцця беларускага селяніна, але і дакрануцца да тых рэчаў, якімі карысталіся нашы продкі: мэбля, посуд, вышыўкі, посцілкі, адзенне, прылады працы.